Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 851/12/8806	Košice, 14.12.2012
EEČ : 2-65-297-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
5.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
6.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 11.10.2012 v čase okolo 20.00 hod. vykonali po spoločnej dohode krádež drevnej hmoty z lesného porastu vedeného pod č.377 nachádzajúci sa v lokalite zvanej Kolat v katastri obce XXXXX, okres Košice - okolie, ktorý patrí do lesného pôdneho fondu , a to tak, že odcudzili zbytky stromov po ťažbe, a to prevažne dreviny dub o priemere 10 až 25 cm, nachádzajúcich sa na zemi o celkovom objeme cca 3 priestorové metre, čím pre Mestský podnik lesov XXXXX spol. s.r.o. so sídlom v obci XXXXX, Kováčska č.1, okres Košice - okolie spôsobili celkovú škodu vo výške 90.- € 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
4.	XXXXX, dátum narodenia: XXXXX 
12 mesiacov
5.	XXXXX, dátum narodenia: XXXXX 
12 mesiacov
6.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
          Poverený príslušník Obvodného oddelenia PZ Jasov uznesením sp. zn. ČVS:ORP-1266/JA-KS-2012 dňa 11. 10. 2012 vzniesol obvinenie  XXXXX, XXXXX, XXXXX, XXXXX, XXXXX, XXXXX  pre prečin podľa § 20 Tr. zákona k § 212 ods.2, písm.d, Trestného zákona na tom skutkovom základe ako je to uvedené vyššie.
 Podľa § 216 ods. 1,  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu  podmienečne zastaviť trestné stíhanie, ak:
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
b/ nahradil škodu, ak bola činom spôsobená alebo s  poškodeným o jej náhrade uzavrel dohodu alebo urobil iné potrebné opatrenia na jej náhradu
c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce .          
          Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.
         Trestný zákon za prečin, pre ktorý je obvinený stíhaný   dovoľuje uložiť trest odňatia slobody do päť rokov.
          Obvinení sa   k spáchaniu prečinu v prípravnom konaní v celom rozsahu priznali a dali súhlas pre prípadné rozhodnutie prokurátora o podmienečnom zastavení trestného stíhania.
          Škoda nevznikla žiadna, nakoľko odcudzené veci boli vrátené.          
          Zo správy z miesta trvalého bydliska vyplýva, že obvinení požívajú dobrú povesť a v priestupkovom konaní doposiaľ neboli riešení. Podľa odpisu z registra trestov súdom potrestaní neboli.
          Vzhľadom na osoby obvinených, ich doterajší nezávadný spôsob života, okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvinených  a možno dôvodne predpokladať, že podmienečné zastavenie trestného stíhania bude na nich vplývať tak, aby sa v budúcnosti  nedopustili žiadneho protiprávneho konania.
         Keďže boli splnené všetky zákonné  podmienky pre podmienečné zastavenie trestného stíhania, považujem  toto rozhodnutie za opodstatnené.
          Podľa § 217 ods. 1, Tr. poriadku ak obvinení v priebehu skúšobnej doby viedli riadny život, splnili povinnosť nahradiť spôsobenú škodu a vyhoveli aj ďalším uloženým obmedzeniam a povinnostiam,  prokurátor rozhodne, že sa obvinení osvedčili. Inak rozhodne, a to aj počas skúšobnej doby, že v trestnom stíhaní pokračuje. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor